Åge Aleksandersen
Store norske leksikon,Kunst og estetikk,Musikk,Populærmusikk,Pop og rock,Norsk pop og rock
Åge Aleksandersen er en norsk sanger, komponist og gitarist fra Namsos. Han er kjent som en av skaperne av «trønderrock» og for sitt bidrag til å få tekster på norsk akseptert i rockemusikken.
Tidlig karriere og gjennombrudd I årene 1969–1975 spilte Åge Aleksandersen i rockebandet Prudence, som var et av de fremste i Norge i første halvdel av 1970-årene. Hans to første soloalbum solgte dårlig: 7800 Namsos (1975) og Mot i brystet, mord i blikket, Bomben und Granaten (1976). Deretter ble han frontfigur for Sambandet og nådde Topp 20 med både Lirekassa (1977) og French Only (1979).Aleksandersen fikk sitt store gjennombrudd med rockealbumet Ramp (1980), etterfulgt av dobbelt-LP-en Dains me mæ (1982) og Levva Livet! (1984), som blant annet inneholder landeplagen Lys og varme, og som i likhet med oppfølgeren Eldorado (1986) ble solgt i over 250 000 eksemplarer.Oppfølgerne har stort sett fått nokså varierende mottakelse, men salgstallene har vært høye: Solregn (1989, med suksessen Rosalita sammen med Mari Boine på samisk, Henning Kvitnes på engelsk og Björn Afzelius på svensk), Laika (1991), Din dag (1993), Med hud og hår (1995), Fredløs/Dylan på norsk (1997, med tekster av Håvard Rem), Flyg avsted (1999), Gamle ørn (2000) og Linedans (2002). Et nytt soloalbum fulgte høsten 2021, Ingen nåde, hvor han spilte nesten alle instrumentene selv. Sambandet Aleksandersen gjenopptok samarbeidet med Sambandet i 2004, og sammen med studioalbumet To skritt frem (2005) fulgte livealbumet 4 skritt tilbake. Til Snöharpan (2006) skrev han melodier til tekster av den svenske lyrikeren Dan Andersson. I 2008 ga han ut rockealbumet Katalysator (2008) med Sambandet samt To stemmer – 14 akustiske sanger & konsertfilm sammen med Mikael Wiehe. I 2011 ga Åge Aleksandersen og Sambandet ut Furet værbitt, og i 2014 Sukker og salt. I juni 2016 spilte han i Royal Albert Hall i London og ga ut samleplata Det e langt å gå til Royal Albert Hall, som også inneholder fire nye innspillinger. Betydning Aleksandersen har beholdt en sterk posisjon i norsk musikkliv, er blant annet blitt hedret med flere Spellemannpriser og ble i 2006 ridder av første klasse av St. Olavs orden. Han har også vært produsent for andre artister, blant annet D.D.E. Blant hans mest kjente sanger er Langt igjen til Royal Albert Hall (1975), Lørdagskveill'n (1979), Skin sola (1980), Fire pils og en pizza (1984), Va de du Jesus (1984), Min dag (1993) og Sommernatt (2007).Han gikk til topps på Norsktoppen med Gjennomsnittsmainn (1981), Rio de Janeiro (1982), Dains med dæ (1982), Lys og varme (1984), Fire pils og en pizza (1984), Rosalita (1989), Hold fast (1999), Danserinnen (2005) og Janne Ahonens smil (2008).Som del av trioen B.R.A., sammen med Bjarne Brøndbo fra D.D.E. og Ulf Risnes fra Tre Små Kinesere, medvirket Aleksandersen på hiten Snørosa (1996–1997) i anledning ski-VM i Trondheim, hans hjemby siden 1976. Det er skrevet to biografier om ham: Johan O. Jensens Fremmed fugl (1988) og Ole Jacob Hoels Åge: Historien om Norges største rocker (2011). Otto Ulseths Åge og Sambandet kom i 2019. Les mer i Store norske leksikon Åge Aleksandersen i Norsk biografisk leksikon rock Musikk i Norge Eksterne lenker Åge Aleksandersen